Държавен вестник, бр. 88, 2023 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  88
явка, съгласно чл. 4(С), ал. 4 от Парижката 
конвенция.
(3) Когато заявката се отнася до биологичен 
материал и датата на депозиране по реда на 
Будапещенския договор по смисъла на чл. 44 
от ЗПРПМ е по-късна от датата на подаване 
на по-ранната заявка, от която се претендира 
приоритет, като приоритетна дата се счита 
установената дата на подаване на разглежда-
ната заявка за патент. 
(4) Когато при проверката по ал. 1 – 3 се 
установят нередовности или основания за 
отхвърляне на претенцията за приоритет, 
заявителят се уведомява мотивирано за това, 
като му се предоставя едномесечен срок за 
отговор по мотивите с възможност да отстрани 
формалните нередовности. Ако заявителят не 
отговори или възрази неоснователно, му се 
изпраща решение, че претенцията за приори-
тет не се уважава на основание чл. 46, ал. 4 
от ЗПРПМ.
Класиране по патентна класификация
Чл. 39. В едномесечен срок от приключва-
не на проверката за формалните изисквания 
заявката се класира по действащата Между-
народна патентна класификация и/или по 
Кооперативната патентна класификация.
Предварителна експертиза
Чл. 40. (1) В тримесечен срок след провер-
ката по чл. 37 и 38 се извършва предварителна 
експертиза съгласно чл. 46а, ал. 1 от ЗПРПМ 
във връзка с чл. 37 и 38 от ЗПРПМ и глава 
втора, раздел II от настоящата наредба, като 
се проучва техническата същност на изобре-
тението, така както е разкрита в претенци-
ите, и се проверява дали тя съответства на 
същността, разкрита в описанието. Преценява 
се дали изобретението е достатъчно ясно и 
пълно разкрито, така че да решава поставения 
проблем и специалист в областта по чл. 52, 
ал. 4 да може да го осъществи.
(2) Когато заявката е за изобретение, ко-
ето включва използването или се отнася до 
биологичен материал, се изисква копие от 
документа, издаден от съответната междуна-
родна депозитарна институция, и се проверя-
ва дали към датата на подаване, съответно 
приоритетната дата, биологичният материал е 
депозиран по реда на Будапещенския договор.
(3) За заявките за изобретения, които 
включват използването или се отнасят до би-
ологичен материал и са подадени по реда на 
глава шеста или глава шеста „а“ от ЗПРПМ, 
които впоследствие се третират като нацио-
нални заявки по чл. 69 или 72е от ЗПРПМ, 
се проверява дали са били удовлетворени 
изискванията на Договора за патентно ко-
опериране и правилника към него или на 
Европейската патентна конвенция по смисъла 
на чл. 46а, ал. 1 от ЗПРПМ и правилника за 
нейното прилагане.
(4) Когато депозирането е извършено от 
депозитор, различен от заявителя, в заявка-
та се посочват името и адресът на лицето 
депозитор и се прилага документ, доказващ, 
че депозиторът е оторизирал заявителя да се 
позовава на депозирания биологичен мате-
риал в заявката и е дал своето безусловно и 
неотменимо съгласие депозираният материал 
да бъде направен публично достъпен при ус-
ловията и по реда на Наредбата за депозиране 
и достъп до биологичен материал за целите 
на патентната процедура.
(5) Информацията по ал. 2 и 3 може да 
бъде представена до изтичане на 16 месеца 
от датата на подаване на заявката, съответно 
най-ранната приоритетна дата, когато има та-
кава, но при всички случаи преди изтичането 
на срока за подготовка на публикацията за 
заявката съгласно чл. 46в от ЗПРПМ. Когато 
заявителят не представи тази информация, се 
взема решение за прекратяване на производ-
ството поради несъответствие с изисквани-
ята по чл. 37, ал. 2 от ЗПРПМ на основание 
чл. 46а, ал. 1 от ЗПРПМ.
(6) Когато в листинг на последователност 
се констатира наличието на нередовности, за-
явителят писмено се поканва да ги отстрани, 
като му се предоставя тримесечен срок за това. 
Ако в посочения срок заявителят не отговори 
или възрази неоснователно, се взема решение 
за прекратяване производството по заявката 
на основание чл. 46а, ал. 1 от ЗПРПМ.
(7) Когато при проверката се установи, 
че същността, разкрита в претенциите, не 
съответства на тази, разкрита в описанието, 
и/или че изобретението не е достатъчно ясно 
и пълно разкрито, и/или че описанието и/или 
претенциите не отговарят на изискванията по 
чл. 19 – 23, заявителят се уведомява и му се 
предоставя тримесечен срок за отстраняване 
на нередовностите.
(8) Ако заявителят не отстрани нередовнос- 
тите по ал. 7, не отговори или възрази нео-
снователно, се взема решение за прекратяване 
на производството по заявката на основание 
чл. 46а, ал. 1 от ЗПРПМ.
(9) Когато в заявката се съдържат недопус-
тими изрази съгласно чл. 25, заявителят се 
поканва да ги отстрани в тримесечен срок. Ако 
той не направи това, недопустимите изрази 
се изключват при публикация на заявката  
и/или на патента, когато се издаде такъв.
(10) Извършва се проверка за съответствие 
на реферата с изискванията по чл. 24. Ако те 
не са изпълнени, служебно се правят корекции 
в реферата.
Проверка за единството
Чл. 41. (1) В срока съгласно чл. 40, 
ал. 1 се преценява единството съгласно  
чл. 30 – 34, при което се определят новите 
специфични технически характеристики на